Diari Oficial de la Generalitat Valenciana


Sumari del DOGV 5922, del 29-12-2008 (2008/14591)

RESOLUCIÓ de 28 de novembre de 2008, de la Direcció General d'Empreses Agroalimentàries i Desenvolupament del Medi Rural, per la qual s'autoritza la modificació de les instal·lacions de l'establiment d'aqüicultura marina, amb número de registre 013, granja marina en terrenys de domini públic maritimoterrestre enfront del terme municipal de Guardamar del Segura (Alacant), que pertany a Granja Marina Bahía de Santa Pola, SLU.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5922

Data del DOGV
:   29-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14239


Data del document
:   28-11-2008

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Correcció d'errades

 Descriptors 

:   * Santa Pola
    * empresa privada
    * aqüicultura

RESOLUCIÓ de 28 de novembre de 2008, de la Direcció General d'Empreses Agroalimentàries i Desenvolupament del Medi Rural, per la qual s'autoritza la modificació de les instal·lacions de l'establiment d'aqüicultura marina, amb número de registre 013, granja marina en terrenys de domini públic maritimoterrestre enfront del terme municipal de Guardamar del Segura (Alacant), que pertany a Granja Marina Bahía de Santa Pola, SLU. [2008/14546]  
Vista la Resolució de 10 de març de 2000, de la Direcció General de Pesca i Comercialització Agrària (DOGV núm. 3762, de 01.06.2000), per la qual es va autoritzar a Granja Marina Bahía de Santa Pola, SLU, la instal·lació d'un establiment de granja marina en terrenys de domini públic maritimoterrestre enfront del terme municipal de Guardamar del Segura (Alacant), d'acord amb la Resolució de concessió d'ocupació de 80.500 metres quadrats de domini públic, de data 2 de març de 2000, del Ministeri de Medi Ambient.  
Vista la Resolució de 16 de maig de 2006, de la Direcció General de Pesca i Alimentació (DOGV núm. 5269, de 30.05.2006), per la qual es va autoritzar a Granja Marina Bahía de Santa Pola, SLU, l'ampliació de les instal·lacions fins una superfície de 119.980 metres quadrats de domini públic maritimoterrestre, d'acord amb la Resolució d'ampliació de concessió, de data 17 d'abril de 2006, del Ministeri de Medi Ambient.  
Vista la sol·licitud de modificació de les instal·lacions de la granja marina, presentada el 31 de juliol de 2006, per Granja Marina Bahía de Santa Pola, SLU.  
Vista la Resolució de 4 de juny de 2008, de la Direcció General de Sostenibilitat de la Costa i del Mar, per la qual s'emet informe favorable de la sol·licitud de modificació de la concessió atorgada a Granja Marina Bahía de Santa Pola, SLU, i es manté la mateixa superfície de domini públic maritimoterrestre i sense augment de la producció.  
Vista la proposta favorable del Àrea de Pesca, Indústries i Cooperativisme, resolc:  
Primer  
Autoritzar la substitució de les gàbies existents, per 16 gàbies noves de 28 metres de diàmetre per a engreixament i 4 gàbies de 12 metres de diàmetre per a ús auxiliar del cultiu.  
El conjunt de la instal·lació constarà de 20 gàbies, i es mantindrà la capacitat màxima de producció de 500 tones de d'orada i llobarro, sense variar la superfície d'ocupació de domini públic maritimoterrestre, 119.980 metres quadrats.  
Segon  
Les obres es realitzaran d'acord amb el Projecte per a la Modificació de Granja Marina Bahía de Santa Pola, SLU, subscrit el juny de 2006 per l'enginyer naval i oceànic Antonio Rico Rubio i visat el 12 de juliol de 2006 pel col·legi professional corresponent (visat núm. 2312/0051/04).  
Tercer  
Es compliran les condicions i prescripcions següents:  
- Resolució de 4 de juny de 2008, de la Direcció General de Sostenibilitat de la Costa i del Mar, per la qual s'emet informe favorable de la sol·licitud de modificació de la concessió atorgada a Granja Marina Bahía de Santa Pola, SLU, i es mantindrà la mateixa superfície de domini públic maritimoterrestre i sense augment de la producció.  
- Resolució de 20 de desembre de 2007, de la Conselleria de Medi Ambient, Aigua, Urbanisme i Habitatge, per la qual es considera vàlida la declaració d'impacte ambiental que es va formular el 7 d'octubre de 2003.  
- Efectuar una relació de cada una de les vendes efectuades, amb indicació de la data i el lloc de venda, espècie comercialitzada, quilograms i preu.  
Quan els productes es transporten per a la seua venda a un lloc diferent del lloc de cria, els productes hauran d'anar acompanyats d'un document de transport expedit pel productor on s'especifique la informació anterior.  
La informació indicada en els dos paràgrafs anteriors serà remesa, pel titular de l'establiment de producció, en suport informàtic format de fitxer normalitzat, a la Direcció Territorial de la Conselleria d'Agricultura, Pesca i Alimentació, en la primera setmana del mes següent a què es referixen les dades.  
Quart  
La modificació s'ajustarà, en tot moment, al projecte presentat, qualsevol variació haurà de ser comunicada a la Conselleria d'Agricultura, Pesca i Alimentació, per a la seua autorització corresponent.  
Quint  
La iniciació de les obres, així com el seu acabament, es comunicarà als Servicis Territorials de la Conselleria d'Agricultura, Pesca i Alimentació, i serà necessària per a iniciar l'explotació la inspecció prèvia de les instal·lacions per part dels servicis tècnics de la Conselleria.  
Sext  
Els organismes competents podran inspeccionar la marxa de les obres que s'han de realitzar, així com el funcionament de l'establiment, i s'obligarà al titular a permetre l'entrada als inspectors i als tècnics corresponents.  
Sèptim  
L'incompliment de les normes ací establides es sancionarà administrativament, de conformitat amb la Llei de la Generalitat Valenciana 2/1994, de 18 d'abril, sobre defensa dels recursos pesquers.  
Octau  
Este establiment quedarà afecte a allò que s'establix en el Decret 25//2000, de 22 de febrer, del Govern Valencià, pel qual es crea i regula el Registre d'Establiments d'Aqüicultura de Comunitat Valenciana, i s'haurà de notificar als Servicis Territorials de la Conselleria d'Agricultura, Pesca i Alimentació de la província corresponent a la ubicació de l'establiment en un termini de tres mesos, les modificacions referents a:  
a) Els canvis de titularitat, tant de les persones físiques o jurídiques, així com de les que formen part d'estes.  
b) El cessament de l'activitat.  
c) Les ajudes públiques concedides a l'establiment, i s'indicarà la seua finalitat.  
d) Els canvis de domicili o raó social, i del número d'identificació social.  
Esta resolució no posa fi a la via administrativa i contra esta es podrà interposar recurs d'alçada davant del secretari autonòmic de la Conselleria d'Agricultura, Pesca i Alimentació en el termini d'un mes, comptat des del dia de la notificació d'esta resolució, de conformitat amb allò que es disposa en l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de novembre de 2008.- La directora general d'Empreses Agroalimentàries i Desenvolupament del Medi Rural: Amparo Montoro Blasco.